Bajden obećao pomoć SAD u integraciji Balkana
Ako propustite evropsku šansu, istorija i vaša djeca oštro će vam suditi, kazao je danas poslanicima Parlamenta BiH potpredsjednik Sjed
Današnju posjetu Bajdena i Solane Sarajevu štampa već proglašava istorijskom. U vrijeme dok su pojedini dijelovi grada bili potpuno blokirani, a gradski saobraćaj vozio po izmijenjenom režimu, gospodin Bajden obraćao se poslanicima državnog parlamenta. " Jedini pravi put da se zemlji osigura prosperitetna budućnost, kazao je gospodin Bajden, je pridruživanje integrirane Bosne i Hercegovine Evropskoj Uniji. Parlamentarcima i parlamentarkama je poručio da, ukoliko se žele vratiti na pravi put, moraju sarađivati preko etničkih i stranačkih granica. " Američkoj diplomatskoj ofanzivi pridružuje se i administracija Evropske Unije. Iako je partnerski odnos pokazan samim prisustvom ministra Solane u Sarajevu, iz Brisela danas stiže poruka: Evropska Unija i Sjedinjene Američke Države imaju zajednički cilj – unutrašnja integracija i stabilizacija Bosne i Hercegovine, a nakon toga, integracija zemlje u Evropsku Uniju i NATO. " Nakon Parlamenta, potpredsjednik Bajden i ministar Solana imali su zatvorene sastanke sa liderima vladajuće petorke i opozicije. Potpredsjednik Bajden do sada je najviši je zvaničnik nove administracije SAD-a koji je posjetio BiH. Nakon Sarajeva, putuje u Beograd i Prištinu.